[{"text_idx": "#000001", "text": "Os ydych chi\u2019n hoff o fyd natur, rydych chi mewn lle da. Mae\u2019r Rhath yn frith o liwiau hardd pan fydd y gwelyau blodau\u2019n blodeuo yn eu tymor. Mae\u2019r gymdogaeth yn llawn o ddewisiadau o ran bwyd a diod; rydyn ni wedi dewis ychydig o\u2019n ffefrynnau. Ewch am dro i lawr Heol Wellfield i weld drosoch eich hun."}, {"text_idx": "#000002", "text": "Mae\u2019r Rhath yn cynnig golygfa syfrdanol drwy gydol y flwyddyn. Mae\u2019r ardal yn adnabyddus am ei thai trawiadol, gwyrddni, parciau a llynnoedd. Heb anghofio bod ganddi ei goleudy ei hun! Disgrifir yr ardal fel \u2018ochr Fohemaidd Caerdydd\u2019 ac mae\u2019n greadigol iawn, gan hyd yn oed gynnal gw\u0302yl gelf flynyddol o\u2019r enw \u2018Gwnaed yn y Rhath\u2019, sef wythnos i arddangos artistiaid lleol a chenedlaethol. Mae gan y Rhath hefyd drysorau a rhyfeddodau cudd, gyda marchnadoedd yn gwerthu eitemau yr oes a fu a busnesau annibynnol. Dewch draw i weld drosoch eich hun."}, {"text_idx": "#000003", "text": "Mae hwn yn barc rhestredig Gradd 1 a agorwyd ym 1894. Mae\u2019r llyn 30 erw sy'n eistedd yng nghanol y parc yn boblogaidd ar gyfer pysgota a rhwyfo."}, {"text_idx": "#000004", "text": "Canolbwynt yr Ardd Fotaneg, mae'r adeilad hwn yn cynnwys llawer o rywogaethau anarferol o blanhigion a choed. Mae pwll pysgod mawr hefyd sy'n cynnwys cerpynnod a chrwbanod-y-mo\u0302r."}, {"text_idx": "#000005", "text": "Mae'r ganolfan hon yn cyflwyno rhaglen gytbwys o ddawnsio, cerddoriaeth, theatr, canu, y celfyddydau gweledol ac ysgrifennu."}, {"text_idx": "#000006", "text": "Yn sinema ar un adeg, mae ei balconi a'i hawditoriwm ganddi o hyd. Hyb cerddoriaeth boblogaidd ydyw bellach."}, {"text_idx": "#000007", "text": "Yn werthwr gwin annibynnol, dyma\u2019r lle i fynd am wydraid o'ch hoff win, neu gofynnwch i'r staff gwybodus argymell diod newydd!"}, {"text_idx": "#000008", "text": "Cafodd ei adnewyddu'n ddiweddar gyda gardd gwrw fawr ar gyfer prynhawniau heulog, bar cwrw crefft a digon o sgriniau teledu i wylio'r rygbi."}, {"text_idx": "#000010", "text": "Ymlaciwch gyda diod neu bryd o fwyd yn y bar mawr, golau neu\u2019r bwyty. Mae'r fwydlen ar fwrdd du, sy'n newid yn rheolaidd, ac yn cynnig clasuron tafarn yn ogystal a\u0302 phrydau anarferol ysbrydoledig."}, {"text_idx": "#000011", "text": "Ymlaciwch, prynwch goffi a thamaid i\u2019w fwyta wrth edrych dros Lyn Parc y Rhath yng nghaffi clyd a diffwdan Terra Nova Cafe\u0301."}, {"text_idx": "#000012", "text": "Dihangwch i'r caffi breuddwydiol hwn lle mae\u2019r rhosod bob amser yn eu blodau. \u2018Steddwch yn o\u0302l, ymlaciwch a mwynhewch gacennau cartref hardd."}, {"text_idx": "#000013", "text": "Yn lleoliad heddychlon i ffwrdd o'r holl brysurdeb, mae hwn yn dy\u0302 te ystyriol sy\u2019n dda i blant."}, {"text_idx": "#000014", "text": "Deli a siop fwyd dymhorol, onest sy'n ceisio hyrwyddo cynhyrchwyr lleol, yr amgylchedd a ffordd iach o fyw."}, {"text_idx": "#000015", "text": "Pitsas blasus yn y dull Neapolitanaidd. Bar coctel ac ardal fwyta groesawgar, sy'n berffaith ar gyfer nosweithiau hir yr haf."}, {"text_idx": "#000016", "text": "Bwyty cain sy'n arbenigo mewn bwydydd traddodiadol o Syria. Mwynhewch yr addurnwaith trawiadol gyda\u2019r llawr teils clasurol a\u2019r llusernau."}, {"text_idx": "#000017", "text": "Dyma\u2019r lle i gael blas ar y bwyd a gynhyrchir gan lawer o werthwyr bwyd stryd annibynnol blasus yng Nghaerdydd."}, {"text_idx": "#000018", "text": "Gyda\u2019i ffenestri mawr hyfryd, mae'n lle gwych i wylio\u2019r byd a\u2019i bethau. Mwynhewch amrywiaeth gwych o fwydydd a diodydd wedi'u gweini mewn awyrgylch croesawgar, hamddenol."}, {"text_idx": "#000019", "text": "Cofiwch \u2013 dim ond detholiad bach o\u2019r hyn sydd ar gael yn y gymdogaeth yw hyn!"}, {"text_idx": "#000020", "text": "Ar droed: Gallwch gerdded i\u2019r Rhath mewn llai na awr. Tra byddwch chi yno, mae\u2019r ardal yn llawn o lwybrau cerdded golygfaol gan gynnwys taith gerdded hygyrch o amgylch Parc a Llyn y Rhath. Rhagor o wybodaeth yma."}, {"text_idx": "#000021", "text": "Beic: Reidiwch eich Nextbike i\u2019r gymdogaeth hon, yna ei adael y tu allan i\u2019r hen eglwys gyferbyn a\u0302\u2019r Pear Tree, ar gyfnewidfa Heol Wellfield a Heol Albany (8364)."}, {"text_idx": "#000024", "text": "Car: Mae\u2019r rhan fwyaf o fannau parcio yn strydoedd y Rhath wedi\u2019u neilltuo i breswylwyr. Mae mannau parcio talu ac arddangos ar gael."}, {"text_idx": "#000025", "text": "It\u2019s time to live like a local. Each area of the city has its own unique quality."}]